Puukool läheb müüki - Äripäev
Puukool läheb müüki
23. märts 2001, 08:44
Eelmine artikkel: Argentiina segadused langetavad Brasiilia börsi
Järgmine artikkel: Nasdaqil osteti eile pooljuhisektori aktsiad
Riik ei peaks tegelema ilutaimede kasvatamisega, see on erasektori asi, põhjendas keskkonnaminister Heiki Kranich ministeeriumi halduses oleva ASi Tartu Puukool müügi ettevalmistusi, kirjutab Tartu Postimees.
Kranich märkis, et puukool on küll kasumis, kuid tegeleb põhiliselt ilutaimede kasvatamisega. «Metsaistikute kasvatamisel ei mängi puukool turul erilist rolli,» lisas ta. Praegu on Eestis vaja aastas umbes 20 miljonit metsaistikut, turule jõuab aga vaid 10-12 miljonit istikut, millest lõviosa kulub riigimetsade taastamiseks. Puukooli hinnast rääkides ütles minister, et kõige parem müügimeetod on fikseeritud tingimustel avalik enampakkumine. Kranich nentis, et esialgu pole ta ostmisest huvitatud ettevõtjatest kuulnud.
Et puukooli vastu on huvi tundnud ka aiandust kureeriv põllumajandusministeerium, on võimalik, et see läheb müümise asemel ühe ministeeriumi alt teise alla. Praegu kuum Äripäevas
URL: http://www.aripaev.ee/article/20010323/NEWS/303239936